Järgnev saade on valminud tänu J.Meyeri koostööpartnerite toele.
IGAPÄEVAELU RÕÕMUD
Rääkisime möödunud korral kahtlustega toimetulekust
ja Jumala usaldamisest keset elu väljakutseid,
ilma, et peaks püüdma kõike ise välja mõelda.
Täna aga tahan rääkida põhjustest, miks me kannatame.
Ja isegi, et me ei tea alati oma kannatuste põhjuseid,
saame me siiski midagi õppida.
Tahan alustuseks öelda, et sa ei usalda kunagi kedagi,
kui sa ei usu, et nad on usaldusväärsed.
Selleks, et usaldada Jumalat,
peame teadma rohkem Ta olemuse kohta.
Jumala olemuse uurimine on üks väga hea asi, mida teha
ja see on teema, millest mulle meeldib väga õpetada.
Üks peamisi tõsiasju Jumala kohta on see, et Jumal on hea.
Kui sa ka midagi muud ei tea,
siis tea, et saatan on halb ja Jumal on hea.
Aamen?
Jumal ütles 5. Moosese 30:19:
"Ma olen pannud su ette elu ja surma, õnnistuse ja needuse.
Vali nüüd elu, et sina ja su sugu võiksite elada."
Jumal on loomulikult kõikväeline
ja võib teha, mida iganes ning millal iganes.
Kuid kui Jumal andis inimesele vaba tahte,
avas Ta ka võimaluse ukse patule ja valede valikute tegemisele.
Jumala tahe polnud omada kampa roboteid,
kes kuuletuks Talle vaid seetõttu, et peab.
Ta igatsus oli, et teeksime õigeid valikuid.
Nii tahame leida vastuse küsimusele, mis kummitab paljusid inimesi
ja eriti veel neid,
kes püüavad leida põhjusi mitte uskuda Jumalasse
ja mitte teenida Jumalat.
Kuid see võib puudutada ka usklike meeli ja südameid.
See küsimus on: "Kui Jumal on hea ja usaldusväärne,
siis miks on maailmas nii palju kannatusi?
Miks juhtub heade ja jumalakartlike inimestega
halbu asju?"
Mu käest küsitakse: "Joyce, kas kannatused on Jumalalt?"
"Või kui Jumal ei põhjustagi neid kannatusi,
siis kas Tema on ikkagi see, kes laseb neil sündida?"
"Kui Jumal on kõikväeline ja võimas,
siis miks Ta ei peata laste kuritarvitamist,
haigusi ja ülemaailmset nälga?"
"Miks peavad väikesed lapsed kannatama vähi tõttu?"
"Miks head inimesed surevad noorelt, samas kui õelad elavad vanaks?"
"Miks kaotasin oma töö ja sellega kõik pensionirahad?"
"Miks küll mu laps suri,
kui palusin ometi ta tervenemise pärast?"
"Miks?" võib ajada inimese lausa hulluks,
kui ta ei leia rahu oma olukorra suhtes.
Üks asi, mida tahame täna väga selgelt väljendada, on see,
et me peame õppima leppima ka mitteteadmisega.
Tahan, et kuuleksid seda ikka ja jälle.
Me peame õppima leppima ka mitteteadmisega,
sest see on osa Jumala teenimisest.
Teadmine, et kui ka meie ei tea, siis Tema teab siiski.
Kui meil oleks kõik vastused,
poleks meil ka põhjust usaldada Jumalat.
Mõistad sa?
Kui meil oleks kõik vastused...
Üks asi, mis teeb Jumalast Jumala, on see, et me ei tea, mida Tema teab.
Kui me teaks sama palju kui Tema, poleks meil Teda enam tarvis,
sest kõik oleks juba niigi selge.
Sul ei saa kunagi olema kõiki vastuseid
ja alati on mõni küsimus, mis on vastamata.
Ühtlasi saab nii sinu kui teiste eludes sündima asju,
millest sa lihtsalt ei saa aru
ja mille osas pead jõudma punkti, kus ütled:
"Jumal, ma ei tea vastust, kuid ma usaldan Sind.
Ühtlasi usaldan sedagi,
et mil iganes ma vajan vastust, kui üldse,
siis Sa ka vastad mulle."
Nii et, kui püüaksin vastata neile küsimustele,
siis vastaksin te küsimuste peale järgnevalt:
Ma ei tea.
Usun, et üks suurimaid vigu, mida õpetajad ja jutlustajad teevad,
on see, et nad püüavad vastata küsimustele,
millele neil tegelikult vastused puuduvad.
Nad arvavad, et nad peavad jätma endast targa mulje.
Kui aga aus olla,
siis mul pole vastuseid kõigile neile küsimustele.
Jah, ma võin anda teatud vastuseid ja põhjuseid,
miks inimesed kannatavad
ja kui me saame ise midagi ära teha, siis me ka peaks seda tegema,
õppides oma vigadest ja muutes midagi.
Kuid mul ei ole kõiki vastuseid.
Küll aga tean täie kindlusega, et Jumal on hea.
Seda ma tean.
Ja ainuüksi see, et halvad asjad sünnivad,
ei ole veel põhjuseks, miks süüdistada Jumalat.
Põhjus, miks halvad asjad sünnivad, on maailmas valitsev patt.
Küsimus pole tingimata me isiklikus patus,
kuigi võib ka olla.
Kui aus olla, siis me elus on vahel jamasid
ainuüksi seetõttu, et teeme rumalaid asju.
On keegigi nõus sellega?
Elu oleks palju parem, kui me järgiks rahu.
"Ma sean su ette elu ja surma.
Vali nüüd elu, et sina ja su sugu võiksite elada."
Kui palju kordi langetame me ise halbu valikuid
ja kui siis raskustesse sattume, tahame, et Jumal päästaks meid sealt.
Kui aga mitte, saame Ta peale pahaseks,
isegi, et meie olime need, kes ei teinud seda, mida Ta palus.
See ei tähenda nüüd, et kaotaksime oma suhte Jumalaga
või et Ta oleks kindlasti pahane me peale.
Küll aga peaksime vaatama värske pilguga üle,
mida Piibel ütleb?
Galaatia 6:8: "Kes oma lihalikule loomusele külvab,
see lõikab lihalikust loomusest kaduvust,
kes aga Vaimule külvab, see lõikab Vaimust igavest elu."
Jumal armastab meid
ja see ei tugine ühelegi asjale, mida me teeme või ei tee.
Nii kogeb Jumal me jamade korral isegi rohkem valu kui meie.
Kui su laps on raskustes...
Kuulsin üht huvitavat mõtet, millesse usun täiega.
"Ema pole kunagi rõõmsam kui tema kõige õnnetum laps."
Kui su lastel on raske, siis kannaksid pigem ise seda valu,
kui näeksid neid minemas läbi asjadest,
millest nad lähevad.
Eriti veel siis, kui põhjuseks on nende endi halvad valikud.
Tahaksid külvata nad üle tõega, mõistmata, miks nad ometi ei kuula?
Kuid vahel tuleb lihtsalt astuda kõrvale
ja lasta neil endil leida oma väljapääsutee.
Ja see on see, mida Jumal peab ka meiega vahel tegema.
Ta ütleb meile, mida teha
ja kui me seda ei tee, siis Ta armastab meid ikka.
Kuid maises elus kehtib üks printsiip,
mille kohaselt kui külvad hea seemne, näed ka häid tulemusi
ja kui külvad halva seemne, näed ka halbu tulemusi.
Nii et jah - osa me probleeme on me omaenda patu tulemus.
Kui mu elus aga on probleeme ja raskusi,
siis mul on piisavalt hea suhe Jumalaga,
et minna Ta juurde ja küsida:
"Kas ma tegin midagi, mis avas ukse neile probleemidele?"
Sest ma tahan õppida.
Võin ju vahel käituda rumalalt, ilma, et ma ise seda teakski.
Võin vahel teha midagi, mille osas Jumal peab mulle näitama.
Me teeme vahel midagi nii ruttu, et me ei saa arugi, et seda tegime.
Mul oli kord hästi raske magama jääda.
Oleks ma ometi küsinud Jumalalt varem,
aga ma ootasin kella 5'ni hommikul,
olles pool ööd voodis vähernud.
"Jumal,
mis viga?"
Ja Ta näitas mulle vaid hetkega
kedagi, kelle vastu olin päev varem ebaviisakas olnud.
See oli juhtunud nii ruttu ja ma läksin sellest nii kiiresti mööda,
et ma isegi ei mäletanud seda.
Samas aga oli see miski,
mille osas pidanuksin minema ja vabandama selle inimese ees.
Seda aga poleks juhtunud,
kui Jumal poleks ilmutanud mulle mu tegu.
Nii et, oma headuses...
Ütle: "Headuses." - Headuses.
Nii segas Ta oma headuses mu und,
kuniks mul jagus piisavalt oidu küsida, mis toimub?
Ja ta näitas mulle.
Mitte selleks, et panna mind halvasti tundma,
vaid selleks, et lahendaksin selle ära.
Nii et, vahel tasuks küsida, ega ma ise ole mõnda ust avanud?
Kas on midagi, mida olen teinud, mida Jumal saaks mulle näidata?
Kui Ta ei näita sulle midagi, siis ära hakka ka iseseisvalt kaevama,
püüdes leida mõnda pattu,
mis võinuks põhjustada neid probleeme su elus.
Kuuled sa?
See on kõige hullem asi, mida teha!
"Küllap see on Jumala karistus."
"Küllap olen midagi valesti teinud."
Tead mis?
Küll Jumal sulle teada annab, kui peaksid midagi nägema
ja kui Ta ei näita sulle midagi,
pole sul ka põhjust hakata seda ise välja nuputama.
Nii et, vahel põhjustab me oma patt meile probleeme.
Sageli aga põhjustab ka teiste inimeste patt meile valu
ja õnnetu olemist.
See polnud minu patt,
mis pani mu isa mind seksuaalselt kuritarvitama.
See oli tema patt ja mina sain selle läbi haiget.
Mu ema passiivsus
ja temapoolne keeldumine midagi ette võtta
olid see, mis põhjustas mulle valu.
Jah, see kõik oli ebaaus ja ebaõiglane,
kuid hea uudis on see,
et kui inimene on piisavalt vana langetamaks omaenda otsuseid, siis...
Mu isa halvad valikud tegid mulle haiget
ja ma oleks soovinud, et Jumal oleks mu päästnud sellest,
aga Ta ei teinud seda.
Kui ma aga olin juba piisavalt vana,
et hakata langetama omaenda otsuseid,
hakkas iga mu hea valik
pöörama ümber igat halba valikut, mille mu isa oli teinud.
Kuulsid sa?
Nii et, selle asemel, et olla elu lõpuni kibestunud ja vihane,
kuna keegi kohtles sind halvasti
ja püüdes leida vastuseid: "Miks?",
usalda see kõik hoopis Jumala hoolde
ja usu, et Ta pöörab heaks kõik halva, mis me elus on olnud.
Ta teeb seda, kui usume, et Ta teeb.
Nii tean ma Jumala kohta kahte asja.
Jumal on hea.
Saatan on halb, aga Jumal on hea.
Ja mis iganes me elus ka ei toimuks, kui me usaldame Jumalat,
siis Ta pöörab selle meie kasuks ja toob midagi head sellest esile.
See ei pea olema midagi head, et Jumal saaks pöörata selle heaks.
Aamen?
Jah, mu isa tegi mulle haiget nagu paljud teistki on haiget saanud.
Paljusid teist on väärkoheldud
ja täitsa võimalik, et see võib juhtuda jälle.
Me elame maailmas, kus on palju kurje inimesi,
kes on isekad ja enesekesksed.
Ja kui aus olla, siis eks me ise tee samuti teistele haiget.
Ilma, et me sellest ise teakski
või ilma, et me vahel isegi hooliks sellest,
kui oleme ise mingist jamast läbi minemas.
Sel juhul pole me ka tundlikud teiste inimeste tunnete suhtes.
Elus ei lähe kõik alati nii nagu tahaksime,
kuid see ei muuda veel Jumalat halvaks.
Nii et, me võime kannatada omaenda patu tõttu,
teiste patu tõttu
või sageli lihtsalt seetõttu, et patt valitseb maailmas.
Me vist ei suuda isegi ette kujutada,
kui erinev on taeva atmosfäär võrreldes maise atmosfääriga.
Me isegi ei mõista seda pinget, mille all elame
ja rõhumist, mis meid ümbritseb.
Tead mis?
Kui sa töötad mõnel maisel positsioonil
ja töötad koos paljude mittekristlastega,
siis seal on ka palju tagarääkimist, kriitikat,
virisemist, nurisemist ja süüdistusi.
Paljud panid eelmine õhtu pidu ja on täna tööl pahurad,
kuna ei saanud öösel piisavalt und.
Kui sa töötad sellises keskkonnas 5. aastat
ja tuleksid siis minu alluvusse tööle...
Üks asi, mida ma me töötajatele ütlen ja mida nad ka teavad, on see,
et me atmosfäär on nii erinev.
Igal tööpaigal on oma sisekultuur.
Me oleme oma teenistuse sisekultuuri loonud selliseks,
et see oleks positiivne ja usaldusväärne;
et seal oleks rõõmsad inimesed.
Me ei anna maad tülidele,
mistõttu kui oled tülide põhjustaja, ei jää sa just kauaks meile tööle.
Sest tülid ja edukus ei saa eksisteerida käsikäes.
Aamen?
Üks asi, mida ps. Mike Sheppard teeb, on see,
et meie erinevates osakondades
õpetatakse järgemööda ja pidevalt meie põhiväärtustest.
Ehk siis, kui tahad olla kaasas selles töös,
pead olema seda õigesti või üldse mitte.
Ole suurepärane inimene, sest Jumal on suurepärane.
Ole aus ja väärikas,
pea oma sõna ja tee, mida oled lubanud.
Ole tark Jumala raha majandades.
Me ei raiska raha, mille Jumal on meile andnud,
vaid kasutame seda targasti.
Ühtlasi hoiame tülid ja pinged eemal nii oma isiklikust elust
kui ka me teenistusest.
Ma ei saa kuidagi
paluda Jumala õnnistusi me teenistuse üle,
kui ma ei tee kõige algelisemaid asju, mida Ta palub meil teha.
Nii paljudes kodudes valitsevad pinged ja tülid.
Sa võid ju tulla naeratades kirikusse, manades nö "kiriku näo" ette.
Kiidad ja ülistad Jumalat ja oled nii rõõmus, nii rõõmus.
Kuid siis istuda autosse ja tülitseda terve tee oma perega.
Mina ja Dave olime sellised. Aastaid.
Tülitsesime terve tee kirikusse.
Kirikus, kus käisin, oli mul esireas täitsa oma koht
ja ma mäletan, kuidas mu käed olid ülistuse ajal tõstetud taeva poole,
samal ajal ise mõeldes:
"Kui Dave arvab, et ma täna õhtusöögi valmistan,
siis arvaku veelkord!"
"Issanda kotta toon oma ülistusohvri."
Kui paljud teavad seda laulu?
"Minge ja kallistage nüüd kedagi,
öeldes, et armastate neid Jumala armastusega."
Ja ma mõtlesin:
"Kui Dave paneb koju minnes jälle selle nõmeda jalkamatši käima -
pühapäevasel päeval,
siis läheb jamaks!"
Kogu see lugu on vaid kui üks väline, pinnapealne, näitlik kristlus,
kus samas avame saatanale ukse kõige täiega.
Nii et, meie endi patt, teiste inimeste patt
ja maailma valitsev patt.
Me isegi ei mõista...
Ma küll ei tahaks lahkuda enne, kui mu aeg on täis,
aga samas ei jõua ma taevasse jõudmist ära oodata
ja kogeda, mis tunne see on, kui kuskilt enam ei valuta.
Aamen?
Kui kuskilt enam ei valuta.
Ma kõnnin päevas 8 km.
See on üks asi, mis aitab mul püsida tugevana.
Mu tütar tuli paar nädalat tagasi koos minuga kõndima
ja ilmselgelt miski vaevas teda.
Ta küsis, kuidas ma end tunnen,
sest viimase 3. aasta jooksul
on mõlemad mu puusaliigesed välja vahetatud.
Tänapäeval on nii vinge,
et kui miskit ära kulub, saad kohe uue osa asemele.
Tänapäeval võib asendada, mille iganes.
Võid saada uue õla, pahkluu või põlved.
Armas aeg!
Südame siirdamine on eriti lahe.
Kui aga me aeg siiski täis saab, siis pole enam midagi teha.
Mul on olnud ka seljaprobleeme ja mida iganes muud veel,
kuid see kõik on osa elust.
Kuid miski vaevas mu tütart, kuigi ta küsis, kuidas mul läheb.
Ütlesin, et eks alati ole midagi,
nii et ma ei pööra sellele enam tähelepanugi
ja lähen lihtsalt edasi.
Meil pole aimugi, mis tunne see on saada endale taevas auline ihu
ning mitte kogeda enam valu või muid häirivaid tegureid.
Mis tunne on viibida
täielikus ja terviklikus armastuse ning usalduse õhkkonnas.
Las ma öelda sulle midagi -
siin maailmas elamine ja selle üle rõõmu tundmine
on pisut raskem kui arvata võiks
tänu kõigele jamale, mis me ümber toimub.
Ütleb keegigi "Aamen!" selle peale?
Kui tänapäeval telekat vaatad,
siis parem teha seda puldiga käepärast,
et saaksid edasi kerida asjadest, millega ei taha oma hinge mürgitada.
Tänud korraliku reageeringu eest sellele!
Nii on palju erinevaid põhjusi, miks meiega igasugu asju juhtub.
Me võime küll paluda Jumalalt selgitusi teatud asjade kohta,
kuid samas ei saa me kunagi vastuseid
kõigile neile asjadele.
Ütle: "Jumal on hea."
Saatan on halb.
Jumal pöörab kõik heaks, kui vaid vähegi usaldame Teda.
Kui paljud usuvad seda, olles kogenud seda oma elus?
Olen ise näinud seda ikka ja jälle.
Kuid nüüd põhjustest, miks me kannatame.
Kui paljud tahaks kõrvaldada kasvõi osasidki neist oma elust,
kui vähegi võimalik?
1. Tessalooniklastele 5:18: "Tänage kõige eest -
millised iganes te olukorrad ka poleks,
olge tänulikud ja tooge tänu,
sest see on, mida Jumal teilt tahab Jeesuses Kristuses,
kes ilmutab ja vahendab teile Jumala tahet."
Tänulikkus selle eest, mis meil on
aitab meil minna läbi aegadest, kui meil pole seda, mida tahaksime.
Ütlen seda veelkorra.
Tänulikkus selle eest, mis meil on
aitab meil minna läbi rasketest aegadest,
kus meil on vajadusi, mis pole veel saanud täidetud.
"Meie väljendatud tänu..."
See on mu enda mõte, mille panin tsitaadina kirja,
sest mulle nii meeldib see.
"Meie väljendatud tänu keset kannatust
ja eriti veel ebaõiglast kannatust,
on tugevaim kinnitus meie usaldusest Jumala vastu.
Tugevaim kui ükski teine asi, mida tean."
Kui oled minemas läbi millestki ebaõiglasest, halvast
ja millestki, mis lihtsalt pole õige
ning suudad sellest hoolimata tänada Jumalat,
tehes seda täie tõsidusega,
siis see on väga tugev kinnitus sellest, et usaldad Jumalat
ja loodad Tema peale.
Psalmid 103:20 on öeldud,
et inglid tegutsevad Jumala kiituse peale,
mitte meie virisemise peale.
Sul on palju ingleid, keda saaksid rakendada töösse oma elus,
kui nuriseksid oluliselt vähem ja kiidaksid-tänaksid palju rohkem.
Sest sageli me oleme palju enam õnnistatud
kui me tegelikult arvame.
Aamen.
Minnes läbi ootamatutest raskustest,
õppigem olema rahul sellega, et me ei tea kõiki vastuseid.
Jah ma tean, et see on raske, sest me tahame ju teada kõike.
Kuid isegi, kui meie ei tea kõiki vastuseid,
siis Jumal teab,
mistõttu olgem piisavalt julged ütlema:
"Jumal, ma ei tea kõiki vastuseid, kuid Sina tead,
mistõttu usun ka, et kui vajan mingit vastust,
siis Sa ka annad selle õigel ajal."
Täna pakume sulle raamatut: "Vankumatu usaldus",
mis õpetab usaldama Jumalat kõiges ja alati.
Kujuta ette, kui imeline su elu võiks olla,
selle asemel, et muretseda, pabistada, arutleda
ja püüda nuputada välja kõike, mida tegema peaksid.
Muidugi me tahame teada, mida Jumal tahab, et me teeks,
kuid kui Ta ei vasta meile selles osas midagi,
võime siiski usaldada Teda seni, kuni Ta siis vastab.
Kui ostad selle raamatu,
aitad meil tasuda selle saate eetriaegade eest TV's.
Me unustame vahel ära,
et nende telesaadete eest, mida vaatame,
tuleb maksta eetriaja arveid.
Seetõttu palun täna su abi selles osas,
nõnda nagu ma aitan sind õpetades sulle Jumala Sõna.
See on viis, kuidas meid aidata, saades endale võrratu raamatu,
mis usun, saab suuresti muutma su elu.
Ja mis iganes ka elus ei juhtuks - kui usaldame Jumalat,
võtab Ta kõik asjad ja pöörab need meie kasuks.
Ole õnnistatud!
Kuidas usaldada Jumalat, kui...
Kuidas usaldada Jumalat, kui kogen üht pettumust teise järel?
Kuidas ma saan uskuda Jumalasse, kui ei näe mingit paranemise märki?
Kuidas saan usaldada Jumalat,
kui kogen vahel tohutut hirmu ega tea, mida teha?
Rasked küsimused, kindlad vastused.
Avasta usaldus, mis on vankumatu.
Telli endale Joyce'i uus raamat "Vankumatu usaldus",
leides rõõmu Jumala usaldamisest kõiges ning kõikjal.
"Vankumatu usaldus" - Joyce Meyeri uus raamat.
Tellimisinfo on nähtav ekraanil.
Inimesed on elevil ajakirja ilmumise pävast.
Telli endalegi "Igapäevaelu rõõmud" ajakiri.
Kas juba ütlesin, et see on tasuta?
Jaa, see on tasuta!
Täpsem info Joyce'i kodulehelt.
LOOTUSE KÄSI
Kallid sõbrad ja teenistuspartnerid,
tervitan teid Beqaa orust.
Minu taga kõrguvad mäed, mis eraldavad Liibanoni ja Süüriat.
Oleme u 30 km kaugusel piirist.
ÜRO peab Liibanoni riigiks,
kus ühe elaniku kohta elab kõige rohkem pagulasi.
Hetkel pole maailmas ühtki teist maad,
kus elaks ühe elaniku kohta nii palju pagulasi, kui Liibanonis.
Ühtlasi usutakse, et Liibanoni läbib suurim migratsiooni tee,
mis tuleb Süüriast Liibanoni.
Enam kui pool Süüria rahvastikust -
enam kui 13. miljonit süürlast on saanud mõjutatud
7. aastat kestnud sõjast.
Ainuüksi Liibanonis elab 1,6. miljonit Süüria pagulast.
Siin, Beqaa orus, elab aga 800 000 pagulast.
Liibanoni ja siia orgu jõudes on inimesed tohutus meeleheites.
Kuid siin kogevad nad armastust ja hoolt,
mida pakuvad siinsed heategevusorganisatsiooni töötajad.
Tänu Jeesuse armastusele, mis valitseb me südameis,
näeme me, kuidas elud ja kogukonnad muutuvad.
See kõik aga on võimalik
vaid tänu "Lootuse käe" ja Joyce Meyeri teenistuse
heldetele annetustele.
Aitäh teie koostöö eest!
Olete läbi aegade olnud me koostööpartneriteks.
Alustasime hoolekandega liibanonlaste endi eest
2006. aasta sõja ajal,
jätkates Iraagi palgulaste eest hoolitsemisega.
Täna aga aitame leevendada maailma suurimat humanitaarkriisi,
mida peale 2. Maailmasõda nähtud.
Ilma teie abi ja toeta ei saaks me sellega hakkama.
Olete olnud tohutu õnnistus me jaoks.
Tänu teie toele saavad tuhanded pagulaspered
igakuist toiduabi.
3200 Süüria pagulasperet saavad igakuist toetust.
300 last saavad käia koolis,
õppides seal elu esimest korda lugema ja kirjutama.
Kuid mis kõige olulisem -
nad õpivad kogema Kristuse armastust.
Aitäh teie eestpalvete ja helde toe eest!
Aitäh teie koostöö eest,
sest tänu teile saame jagada Jeesusest just seal,
kus on kõige enam valu ja vaeva.
Olge rohkesti õnnistatud!
LOOTUSE KÄSI
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele